Noverint tam presentes quam futuri quod Reimundus, miles de Beligni, et Renaudus frater ejus, dederunt pro remedio animarum suarum et antecessorum suorum monialibus de Loco Dei libere et quiete usuagium in mortuo bosco de Mont Mayen in jure suo imperpetuum possidendum. Hanc elemosinam laudavit uxor predicti Reimondi, Dameruns, et Willermus et Girardus filii sui. Ut autem hoc ratum et firmum habeatur imperpetuum, sigillo beate Marie Belnensis presentem paginam muniri fecerunt. Actum est hoc anno ab incarnatione Domini Mo CCo sexto decimo, tercio nonas maii.